(21) Lutetia

Den (21) Lutetia ass en Asteroid vun der Haaptasteroidenceinture, deen de 15. November 1852 vum Hermann Mayer Salomon Goldschmidt vu sengem Wunnengsbalkon aus entdeckt gouf. Den Numm Lutetia bezitt sech op de kelteschen Numm vu Paräis.

De Lutetia war ee vun den éischten Asteroiden, déi als M-Typ-Asteroid klassifizéiert goufen. Allerdéngs huet de Lutetia eng fir en M-Typ-Asteroid ongewéinlech niddreg Radar-Albedo.

 Raumsond Rosetta 
Den 10. Juli 2010, 17:45 MESZ gouf den (21) Lutetia wärend der zweeter Passage vum Haaptasteroidenceinture vun der Raumsond Rosetta op engem Ofstand vun 3162 km mat enger Relativvitess vu 15 km/s passéiertKometensonde Rosetta sendet einzigartige Bilder vom Asteroiden Lutetia. Auf: www.dlr.de. (Ofgeruff: 11. Juli 2010, 01:00 h.). Wärend dem Laanschtfluch war den (21) Lutetia 455 Millioune km vun der Äerd ewech souwéi 407 Millioune km vun der Sonn. Den 18.10 h gouf et eng Liveiwwerdroung vum Manöver am Kontrollzentrum ESOC vun der ESA zu Darmstadt. Éischt Biller vum Laanschtfluch louche géint 23 h vir. (21) Lutetia war domat de gréissten Asteroid, dee Besuch vun enger Weltraummissioun erhalen hat, bis déi Raumsond Dawn am Juli 2011 an en Orbit ëm déi däitlech gréisser (4) Vesta ageschwenkt hat.

Den Asteroid gouf souwuel mat der OSIRIS-Kamera, wéi och mat dem VIRTIS-Spektrometer ënnersicht. Zwou Stonne virun dem Rendez-vous hat d'Kamera mat fotograféieren ugefaangen. Och nom Passage goufen nach Biller opgeholl.

 Resultater 

Éischt Auswäertunge vun de Biller an der Nuecht vum 10. op den 11. Juli 2010 haten erginn, datt den (21) Lutetia risege Krateren huet, Graten an Äerdrutscher souwéi e puer honnert Meter grouss Fielsen, wat op eng zimmlech beweegt Geschicht hindeit.

 Aspekter 

 Stationär da réckleefeg  Oppositioun  OppositionDistanz  OppositiounHellegkeet  Stationär da rechtleefeg  Konjunktioun 1. Februar 2014  21. Mäerz 2014  1,76440  11,0  14. Mee 2014  10. August 20136. Juli 2015  13. August 2015  1,03631  9,3  22. September 2015  17. November 201421. November 2016  10. Januar 2017  1,71894  10,8  1. Mäerz 2017  12. Mee 2016
 Kuckt och 

 Lëscht vun den Asteroiden

 Um Spaweck 
 Livebericht: Rosettas Vorbeiflug an Lutetia – Tickermeldungen aus dem ESA-Kontrollzentrum vun Darmstadt. Op: Raumfahrer.net. (Ofgeruff: 19. Juli 2010, 21:36 Uhr.)
  First pre-flyby images now available!– Éischt Biller vun der Rosetta-Sond. Op: ESA rosetta blog. (Ofgeruff: 11. Juli 2010, 01:29 h.)
  Lutetia closest approach images. – Biller vum Rendez-vous. Op: ESA rosetta blog. (Ofgeruff: 11. Juli 2010, 01:29 h.)
 Annotated map of asteroid (21) Lutetia sci.esa.int, (ofgeruff den 12. Januar 2012)
 JPL Asteroiden-Datebank (21) Lutetia

1/0021
Kategorie:Haaptceintureasteroiden
Kategorie:Asteroiden, déi zu kenger Asteroidefamill gehéieren
Kategorie:Asteroide vum Typ M
Kategorie:Astronomesch Objeten, déi 1852 entdeckt goufen
Kategorie:Entdeckunge vum Hermann Mayer Salomon Goldschmidt